गुवाहाटी 26 एप्रिल 2020 :: हादोरनाङै नैथि खेब लकडाउना फैगौ 3 मेआव जोबहैगोन। लकडाउननि समावबो राइजोफोरनि खाबुनि थाखाय राइजो सरकारा गोनांथार बिफाव लादों। आसामनि गोबां जायगाफोराव थाबथाना थानो गोनां जानाय सुबुंफोरा गावनि न’सिम फैनो थाखाय बोहैथि एप्रिल दाननि 27 निफ्राय बांहोना 30 अक्ट’सिम खाबु होबाय। बे बाथ्राखौ बुंदों आसामनि सोलोंथाइ, सावस्रि आरो रांखान्थि बिफाननि मन्थ्रि हिमन्त बिस्व सर्माआ। बिथांआ बुंबावोदि- लकडाउनि थाखाय राइजोनि दाब दाब जायगायाव थानांनाय सुबुंफोरा 30 एप्रिलसिमाव न’सिम फैनो हागोन। अल्बाबो सरकारनि बिथोन बादियै सोलि नांगोन। जायफोरा गावहानो गारि दंजायो बिथांमोना जिल्ला खुंगिरिनिसिम आर’जलाइ होनांगोन। फारसेथिं जायफोरा गावहानो गारि गैजाया बिथांमोना 104 आव फन खालामना आबुं थं फोरमाय हरनांगोन। बिथांमोनखौ Assam State Transport Service(ASTC) जों गावनि जिल्लासिम दोनहैनाय जागोन।